افغان عوام کی مدد کا مطلب طالبان کو تسلیم کرنا نہیں، امریکہ
جمعرات کو جرمنی کے ایک اخبار کو انٹرویو دیتے ہوئے وزیر خارجہ حنا ربانی کھر نے کہا کہ افغانستان کو معاشی طور پر تنہا کرکے ملک کو معاشی طور پر تباہی کی طرف دھکیلا جا رہا ہے۔
ویب ڈیسک — ایسے وقت میں جب دوحہ میں امریکہ اور طالبان کے عہدیدار افغانستان میں انسانی بحران، بینکاری پر پابندیوں اور افغانستان کے منجمد اثاثوں کے افغان عوام کے لیے استعمال پر مذاکرات کر رہے ہیں، امریکی محکمہ خارجہ نےباور کرایا ہے کہ ان مذاکرات کا مطلب کسی طور طالبان کو تسلیم کرنا نہیں بلکہ مشکلات سے دوچار افغان عوام کی مدد کرنا ہے۔ ادھر پاکستان کی وزیر ملکت برائے خارجہ امور حنا ربّانی کھر نے طالبان حکومت کے تحت افغانستان کے خلاف مغربی پابندیوں میں نرمی کا مطالبہ کرتے ہوئے کہا ہے کہ افغان معیشت کے بنیادی انحصار کو خطرے میں نہیں ڈالنا چاہیے۔ پچھلے سال افغانستان پر طالبان کے قبضے کے بعد امریکہ کی قیادت میں غیر ملکی حکومتوں نے ملک کے لیے ترقیاتی اور سیکورٹی امداد میں کٹوتی کردی تھی جس کے نتیجے میں پابندیوں کے سخت نفاذ نے افغان بینکنگ سیکٹر کو کمزور کر دیا ۔ جمعرات کو جرمنی کے ’ویلے‘ اخبار کو انٹرویو دیتے ہوئے حنا ربانی کھر نے کہا کہ افغانستان کو معاشی طور پر تنہا کرکے ملک کو معاشی طور پر تباہی کی طرف دھکیلا جا رہا ہے۔ انہوں نے مزید کہا کہ اگر ملک پر بین الاقوامی بینکنگ کے دروازے بند رہتے ہیں اور اس کے غیر ملکی اثاثے منجمد رہتے ہیں، تو پھر ایسی صورت حال پید ہو گی۔ " ہمیں قحط کو فروغ نہیں دینا چاہیے‘‘ ۔ وزیر مملکت کھر نے یہ انٹرویو ایک اسے موقعے پر دیا جب افغانستان میں امریکی مفادات کو آگے بڑھانے پر توجہ مرکوز رکھے گا۔ بشمول انسداد دہشت گردی، اقتصادی استحکام، انسانی حقوق، محفوظ راستہ، اور افغانستان میں تمام اسکولوں کو دوبارہ کھولنے کے۔ ہم پوری توجہ کے ساتھ ان مفادات کو آگے بڑھا رہے ہیں۔ تاہم ترجمان کا کہنا ہے کہ ان روابط کو کسی طرح بھی طالبان یا اس کی نام نہاد حکومت کو ’’جائز‘‘ قرار دینے کے طور پر نہیں دیکھا جانا چاہیے بلکہ یہ اس حقیقت کی عکاسی ہے کہ ہمیں امریکی مفادات کو آگے بڑھانے کے لیے اس طرح کے مذاکرات جاری رکھنے کی ضرورت ہے۔ وفد اس بارے میں بھی بات چیت کرے گا کہ گزشتہ ہفتے کے زلزلے کے بعد افغانستان میں لوگوں کی مدد کیسے کی جاسکتی ہے۔ خیال رہے کہ امریکی انتظامیہ نے 9/11 کے حملوں کے متاثرین کو معاوضہ دینے کے لیے امریکی بینکوں میں افغان حکومت کے تقریباً 9.5 بلین ڈالر کے ذخائر منجمد کر دیے تھے۔ پابندیوں کے نتیجے میں افغان بینکوں نے پرائیویٹ صارفین کی طرف سے رقم نکالنے پر بھی سخت پابندیاں عائد کیں، اور ملک میں بہت سے لوگوں کو اپنے خاندانوں کے لیے کھانا خریدنے کے لیے گھریلو سامان فروخت کرنے کا سہارا لینا پڑا۔ 55 ملین ڈالر دے گا۔یہ رقم ضروری اشیائے خورو نوش، کپڑوں، کھانے پکانے کے سامان، کمبلوں، جیری کینز اورصفائی کے سامان کی فراہمی پر خرچ ہو گی تاکہ زلزلے سے متاثرہ علاقوں میں پانی سے پھیلنے والی بیماریوں سے بچا جا سکے۔ 774 ملین ڈالر افغانستان کو انسانی بحران میں امداد کے طور پر دینے کا وعدہ کیا ہے۔